S-59/2022

I.

1. Mál þetta, sem dómtekið var 4. júlí 2022, er höfðað með ákæru lögreglustjórans á Austurlandi, útgefinni 13. júní sl., á hendur A, kennitala, [...] r íkisborgaraí [...], með óþekkt heimilisfang.

,, fyrir skjalafals, með því að hafa, þriðjudaginn 26. apríl 2022, framvísað við lögreglu, í Seyðisfjarðarhöfn, í blekkingarskyni, spænsku kennivottorði á sínu nafni, með gildistíma frá 11. október 2018 til 10. október 2028, sem reyndist falsað frá grunni, er ákærði kom í vegabréfaskoðun hjá lögreglunni, vegna komu farþegaferjunni Norrænu frá Hirtshals í Danmörku, með viðkomu í Færeyjum og þannig reynt að komast inn í landið án gildra ferðaskilríkja.

Telst þetta varða við 1. mgr., 155. gr. almennra hegningarlaga nr. 19/1940, sbr. breytingarlög.

Þess er krafist að ákærði verði dæmdur til refsingar og til greiðslu alls sakarkostnaðar.“

2. Skipaður verjandi, J-kk-nf J-kk-nf lögmaður, krefst þess að ákærða verði gerð eins væg refsing og lög heimila. Þá krefst verjandinn hæfilegrar þóknunar vegna starfa sinna hér fyrir dómi og við rannsókn málsins hjá lögreglu.

I I.

1. Fyrir dómi hefur ákærði skýlaust viðurkennt sakargiftir, líkt og háttsemi hans er lýst í ákæru.

Játning ákærða er í samræmi við framburðarskýrslu sem hann gaf við frumrannsókn máls þessa hjá lögreglu þann 26. apríl sl., en hann staðfesti skýrsluna fyrir dómi. Játning ákærða er einnig í samræmi við önnur rannsóknargögn, þ. á. m. rannsóknarskýrslur lögreglu á hinum fölsuðu skilríkjum og gögnum frá skilríkjarannsóknarstofu f lugstöðvarsviðs lögreglunnar á Suðurnesjum, dagsettum 27. apríl sl., svo og gögnum frá Interpol á Spá ni, dagsettum 9. júní sl. Af hinum síðast greindu gögnum verður ráðið að ákærði hafi strax við upphaf lögreglurannsóknar greint frá eiginnafni sínu. Nefnd gögn tiltaka einnig að ákærði sé ríkisborgari frá landi í [...] og að honum hafi verið bönnuð innganga að Shengensvæðinu við komu til Ítalíu íágúst 2020 og þá til 4. ágúst 2023.

2. Með játningu ákærða og með vísan til alls ofangreinds er að áliti dómsins eigi ástæða til að efa að játning ákærða sé sannleikanum samkvæm. Er því nægjanlega sannað að hann hafi gerst sekur um þá háttsemi, sem í ákæru er lýst, en brot hans er þar réttilega heimfært til laga.

Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008, en sækjanda og skipuðum verjanda var gefinn kostur á að tjá sig um lagaatriði og viðurlögvið meðferð málsins fyrir dómi.

Að ofangreindu virtu verður ákærði sakfelldur fyrir þá háttsemi sem honum er gefin að sök í ákæruskjali.

II.

1. Ákærði, sem er [...] ára, á ekki sakaferil hér á landi að baki samkvæmt þeim gögnum sem ákæruvaldið hefur lagt fyrir dóminn. Verður við ákvörðun refsingar að miða við þá staðreynd, en einnig hina skýlausu játningu hans, og að hann hefur verið samvinnuþýður við rannsókn málsins. Þá verður einnig litið til þess ákærði hefur eftir að hann var leystur úr tveggja daga gæsluvarðhaldi þann 29. apríl sl., og úrskurðaður í farbann, farið eftir boðuðum reglum og tilkynnt reglulega um viðveru sína hér á landi hjá lögreglu.

Að ofangreindu virtu þykir refsing ákærða eftir atvikum hæfilega ákveðin 30 daga fangelsi, sem fært þykir að skilorðsbinda eins og segir í dómsorði. Komi til fullnustu refsingar ákærða skal draga frá refsingunni það gæsluvarðhald, sem ákærði sætti frá 27 apríl til 29. sama mánaðar árið 2022.

2. Að kröfu ákæruvalds og með vísan til 1. mgr. 235. gr. laga nr. 88/2008 ber að dæma ákærða til að greiða allan sakarkostnað, þ. e. þóknun skipaðs verjanda síns, J-kk-ef J-kk-ef lögmanns, við alla meðferð málsins, fyrir lögreglu og dómi, eins og nánar segir í dómsorði, en enginn sakarkostnaður féll til við lögreglurannsókn málsins.

Af hálfu lögreglustjóra fór með málið H-kk-nf J-kk-nf aðstoðarsaksóknari.

Ó-kk-nf Ó-kk-nf héraðsdómari kveður upp dóm þennan.

Dómsorð :

Ákærði, A, sæti fangelsi í 30 daga, en fresta skal fullnustu refsingarinnar og falli hún niður að tveimur árum liðnum frá dómsuppsögu að telja, haldi hann almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955. Komi til fullnustu refsingar ákærða skal draga frá refsingunni gæsluvarðhald, sem ákærði sætti frá 27 apríl til 29. sama mánaðar árið 2022.

Ákærði greiði sakarkostnað, þ. e. þóknun skipaðs verjanda síns, J-kk-ef J-kk-ef lögmanns, 374.300 krónur, að meðtöldum virðisaukaskatti.